钦定古今图书集成/明伦汇编/氏族典/第042卷 > 《廖用贤尚友录》 > 訾祏
## 钦定古今图书集成/明伦汇编/氏族典/第042卷 > 《廖用贤尚友录》 > 訾祏

按《国语》：范宣子与龢大夫争田，久而无成。宣子欲攻
之。叔向闻之，见宣子曰：“‘闻子与龢未宁，遍问于大夫，
又无决。盍访之訾祏，訾祏实直而博，直能端辩之，博
能上下比之。且吾子之家老也，吾闻国家有大事，必
顺于典刑，而访咨于耇老而后行之’。宣子问于訾祏，

武子，佐文襄为诸侯，诸侯无二心。及为卿，以辅成、景，
军无败政。及为成师，居太傅，端刑法，辑训典，国无奸
民，后之人可则，是以受随、范。及文子成晋、荆之盟，丰
兄弟之国，使无有间隙，是以受郇栎。今吾子嗣位，于
朝无奸行，于国无邪民，于是无四方“之患，而无外内
之忧；赖三子之功而飨其禄位。今既无事矣，而非龢，
于是加宠，将何治为？”宣子说，乃益龢田而与之和。